Wald manns
మార్కెట్‌కు వాల్డ్‌మాన్‌ రూ.లక్ష పెన్నులు
హైదరాబాద్‌, జనవరి 29: లైవ్‌టెక్‌ ఇండియా కొత్తగా లక్షరూపాయల విలు వైన లేఖిని ఉత్పత్తులను అందుబాటులోనికి తెచ్చింది. పెన్నుల తయారీ లో అంతర్జాతీయ స్థాయి ఖ్యాతిపొందిన ఈ సంస్థ విలాసవంతమైన వాల్డ్‌మ్యాన్‌ పెన్నులను మార్కెట్‌లోనికి తెచ్చింది. జర్మనీ విలాసవంత మైన రైటింగ్‌ ఉత్పత్తులకు వాల్డ్‌మాన్‌ పెట్టిందిపేరు. వీటిధరలు రూ.49,999ల నుంచి రూ.99,999లవరకూ ఉన్నాయి. ప్రత్యేకతరహా స్టీల్‌ నిబ్‌లతో బైకలర్‌ రెండురకాల నిబ్‌లు కూడా ఏర్పాటుచేసింది. వాల్డ్‌ మాన్‌ ట్యాంగోపేరిట ఏర్పాటుచేసిన ఈనిబ్‌లు పెన్ను నిరంతరం రాసేందుకు వీలుగా ఉంటాయి. లైవ్‌ టెక్‌ ఇండియా ఛైర్మన్‌ వినోద్‌ కృష్ణ మాట్లాడుతూ విలాసవంతమైన వాల్డ్‌మాన్‌ పెన్నులు యువతకు అత్యధిక ఆకర్షణీయంగాఉంటాయన్నారు. ఎక్స్‌ట్రా, ప్రిక్లెక్స్‌, వియన్నా ఎంగ్రేవింగ్‌, ఎక్స్‌ట్రా వియన్నా, కాస్మో, ఎడెల్ఫిడర్‌, కమాండర్‌, టస్కాని వంటి వెరైటీ పెన్నులు ఎన్నో విడుదలచేసినట్లు వివరించారు. మహిళలు, పురుషులు వినియోగించుకునే బ్రియో పెన్‌లను మార్కెట్‌లోకి తెచ్చినట్లు వివరించారు.